Manchester United har fået en ny dansker på holdet.

Ifølge Fyens.dk, så er Tommy Møller Nielsen nemlig blevet ansat som førsteholdsscout i klubben med fortsat base i Danmark.

- Det er korrekt. jeg er blevet ansat som det, der kaldes first team senior scout.

- Det vil sige, at jeg ikke skal scoute spillere, der kan udvikle sig hen over to-tre år til at blive til førsteholdsspillere. Kort sagt har potentiale til det. Nej, jeg skal kigge efter og vurdere spillere, der i bedste fald kan gå direkte ind på førsteholdet og være med til at løfte United tilbage til en placering i Top 3 i Premier League, udtaler Tommy Møller Nielsen til Fyens.dk.

Tommy Møller Nielsen har tidligere været cheftræner i Viborg FF og haft trænerjobs i klubber som Glasgow Rangers og Aberdeen.

SALGET ER STARTET! Vil du opleve Anthony Martial, Wayne Rooney og de andre stjerner? Få hjælp til den ultimative rejse her

Bliv klar til den nye sæson - Få Uniteds kampe direkte ind i din kalender her